O‘zbekistonda haftada ikki kun muzeylarga bepul tashrif buyurish mumkin bo‘ldi

O‘zbekiston Respublikasi Vazirlar Mahkamasining 11-iyuldagi qarori bilan seshanba va juma kunlari respublika muzeylariga bolalar bepul tashrif buyurishi mumkin bo‘lgan kunlarga aylandi.

Hujjatga ko‘ra, haftada ikki marta barcha davlat muzeylari 18 yoshgacha bo‘lgan bolalar va ular bilan birga kelgan ota-onalarni bepul qabul qiladi.
Shuningdek, qaror orqali Madaniyat va sport vazirligining har yili 2—8-sentabr kunlari Muzeylar haftaligi o‘tkazish haqidagi taklifi ham tasdiqlandi. Ushbu haftalik doirasida turli madaniy-ma’rifiy tadbirlar o‘tkaziladi, barcha xohlovchilar muzeylarga bepul tashrif buyuradi.